als_Latn dik_Latn sag_Latn
Të rinjtë që dëshirojnë të hyjnë në botën e biznesit në fushën e teknologjisë, tani e kanë shumë më të lehtë. Në ndihmë të tyre janë rreshtuar shumë profesionistë, ekspertë e personalitete të shquara. Idetë e tyre për biznes në fushën e teknologjisë do të përkrahen dhe do të përcillen deri në arritjen e suksesit të biznesit të tyre.
Një nga iniciatorët e përkrahjes së ideve të rinjve është Gjirafa Lab e ndihmuar nga Agjencia e Shteteve të Bashkuara për Zhvillim Ndërkombëtar (USAID), me qëllim të zhvillimit të biznesit inovativ në Kosovë.
Ministri i Zhvillimit Ekonomik, Blerand Stavileci, ka pranuar të jetë mentor i këtyre të rinjve dhe t’i përcjell ata, që idetë dhe produktet e tyre teknologjike t’i kthej në një biznes të suksesshme në internet që njëherësh është shpresë për zgjidhjen e problemeve reale të shoqërisë kosovare, papunësinë.
“Mentorët tanë me përvojat dhe sukseset e tyre, do t’i përcjellin gjatë rrugës deri në një biznes të suksesshëm”, thuhet në web faqen zyrtare të Gjirafa Lab, ku edhe janë bërë publik emrat e mentorëve që do t’i përcjellin të rinjtë me ide për biznes në fushën e teknologjisë.
Stavileci, si mentor për këta të rinjtë është angazhuar në mënyrë vullnetare për ta dërguar deri në fund misionin e tij si ministër i Zhvillimit Ekonomik.
Burimi: orainfo.com
als_Latn als_Latn als_Latn als_Latn als_Latn cat_Latn